PRITARTA

Šalčininkų r. Dieveniškių

Adomo Mickevičiaus gimnazijos tarybos 2024 m. sausio 11 d.

 nutarimo protokolu Nr. 01

 PRITARTA

 Šalčininkų rajono savivaldybės mero 2024 m. vasario 9 d.

 potvarkiu Nr. MPV-(2.1 E)151

 PATVIRTINTA

 Šalčininkų r. Dieveniškių Adomo Mickevičiaus gimnazijos direktoriaus 2024 m. vasario 14 d.

 įsakymu Nr.V1-57

**ŠALČININKŲ R. DIEVENIŠKIŲ ADOMO MICKEVIČIAUS GIMNAZIJOS 2024-2026 METŲ STRATEGINIS PLANAS**

Dieveniškės

# I SKYRIUS ĮVADAS

Šalčininkų r. Dieveniškių Adomo Mickevičiaus gimnazijos 2024–2026 strateginį planą parengė gimnazijos direktoriaus 2023 m. spalio 25 d. įsakymu Nr. V1-328 „Dėl gimnazijos 2024- 2026 metu strateginio plano projektui parengti darbo grupės sudarymo“ darbo grupė. Rengiant Strateginį planą buvo įtraukti gimnazijos bendruomenės nariai – gimnazijos mokytojai, gimnazijos tarybos nariai, mokiniai ir jų tėvai. 2024–2026 metų strateginio plano projektas pristatytas ir jam pritarta gimnazijos mokytojų susirinkime 2024 m. vasario 8 d. (protokolo Nr. 1). 2024–2026 m. Šalčininkų r. Dieveniškių Adomo Mickevičiaus gimnazijos strateginiam planui 2024 m. sausio 11 d. pritarta gimnazijos taryboje (protokolo Nr. 1). Strateginis planas bus įgyvendintas rengiant kasmetinius gimnazijos veiklos planus. Keičiantis veiklos sąlygoms ar aplinkybėms, atsiradus naujiems poreikiams ar galimybėms, strateginis planas bus peržiūrimas ir tikslinamas. Šalčininkų r. Dieveniškių Adomo Mickevičiaus gimnazijos 2024–2026 m. strateginis planas parengtas, vadovaujantis Lietuvos Respublikos švietimo įstatymu, Geros mokyklos koncepcija, patvirtinta Švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, atnaujintomis Bendrosiomis programomis, patvirtintomis Švietimo, mokslo ir sporto ministro 2022 m. rugpjūčio 24 d. įsakymo Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (2022 m. rugsėjo 30 d. įsakymo Nr. V-1541 redakcija), Šalčininkų rajono savivaldybės 2023-2030 metų strateginiu plėtros planu, patvirtintas Šalčininkų rajono savivaldybės tarybos 2023 m. vasario 2 d. sprendimu Nr. T- (1.3E)-1032, Šalčininkų rajono savivaldybės 2023-2025 metų strateginiu veiklos planu, patvirtintas Šalčininkų rajono savivaldybės tarybos 2023 m. vasario 2 d. sprendimu Nr. T-(1.3E)-1030, gimnazijos įsivertinimo ir mokinių mokymosi pasiekimų tyrimų rezultatais, gimnazijos 2023 m. vadovo veiklos ataskaita, gimnazijos bendruomenės narių rekomendacijomis, pageidavimais ir pasiūlymais. Rengiant strateginį planą buvo laikomasi viešumo, bendravimo, bendradarbiavimo ir partnerystės principų. Atsižvelgta į gimnazijos socialinės aplinkos ypatumus bei turimus išteklius.

# II SKYRIUS VEIKLOS KONTEKSTAS

Mokykla įsikūrusi Šalčininkų r. Dieveniškių kaime. 2022 m. rugsėjo 1 d. buvo reorganizuotas Šalčininkų r. Dieveniškių lopšelis-darželis ir priskirtas gimnazijai kaip ikimokyklinio ir priešmokyklinio ugdymo skyrius. 2024 m. sausio 1 d. duomenimis gimnazijoje mokosi 88 mokiniai, suformuota 11 klasių komplektų. Mokinių skaičius gimnazijoje mažėja. Išlieka ekonominė ir kultūrinė diferenciacija, nemažėja socialinės rizikos šeimų skaičius, dalis mokinių gyvena nepilnose šeimose, gimnazijoje didėja specialiųjų poreikių mokinių skaičius.

Gimnazija vykdo: ikimokyklinio ugdymo programą, priešmokyklinio ugdymo programą, pradinio ugdymo programą, pagrindinio ugdymo programą, neformalųjį švietimą. Šiais metais vidurinio ugdymo programa gimnazijoje nevykdoma. Gimnazijos vadovų komandą sudaro direktorius, pavaduotojas ugdymui, 2 ūkvedės, buhalterinę apskaitą veda gimnazijos vyr. buhalterė. Gimnazijoje dirba optimalus būtiną išsilavinimą ir kvalifikaciją turinčių mokytojų, kitų darbuotojų skaičius, iš jų: turi mokytojo metodininko kvalifikacinę kategoriją – 1, vyresniojo mokytojo – 14, mokytojo – 7; švietimo pagalbos specialistas: vienas socialinis pedagogas; gimnazijoje trūksta

psichologo, logopedo, specialioji pedagogo. Gimnazijoje dirba bibliotekininkė, karjeros specialistė, mokytojo padėjėja, 20 kito personalo darbuotojų. Sveikatos priežiūra gimnazijoje rūpinasi Šalčininkų rajono savivaldybės visuomenės sveikatos biuro specialistė.

Gimnazijos mokiniai aktyviai dalyvavo projekte „Svajonės komanda“, patyčių prevencijos programoje „LIONS QUEST Lietuva“, rajoniniuose prevenciniuose projektuose: 1-4 kl. mokiniams - „Nuotykių vasara“, visuomenės sveikatos rėmimo specialiojoje programoje „ Psichikos sveikata mūsų rankose“. Visi gimnazijos mokiniai ir to pageidaujantys mokytojai turi galimybę nemokamai naudotis skaitmeninėmis „Eduka“ arba „Ema“ mokymo platformomis.

Į gimnaziją pavežama 80 proc. mokinių (atstumai nuo gimnazijos iki gyvenamųjų vietų siekia iki 12 km). Gimnazija turi geltoną autobusiuką, taip pat gimnazijai priskirti du Šalčininkų autobuso parko autobusai. Kartu pavežami Dieveniškių ,,Ryto“ gimnazijos mokiniai. Gimnazija dalyvauja programose ,,Pienas vaikams“ ir ,,Vaisiai ir daržovės vaikams“.

Gimnazijos veikla finansuojama iš savivaldybės ir valstybės (klasės krepšelio lėšų) biudžetų. Papildomos lėšos gaunamos iš projektams skiriamų lėšų, rėmėjų ir 1,2 proc. gyventojų paramos mokesčio.

Vidaus kontrolę vykdo administracijos darbuotojai vadovaudamiesi gimnazijos metine veiklos programa. Stebėjimo rezultatai aptariami vadovų pasitarimuose, gimnazijos tarybos posėdžiuose, mokytojų susirinkimuose bei individualiai su mokytojais. Kiekvienais metais vyksta gimnazijos veiklos kokybės įsivertinimas, kuriame dalyvauja visi mokytojai, mokiniai ir jų tėvai.

Siekiant gerinti šeimos ir gimnazijos bendravimą ir bendradarbiavimą, organizuojamos dienos, kai tėvai gali susitikti ir individualiai aptarti savo vaikų ugdymą ne tik su klasių vadovais, bet ir su dalykų mokytojais bei susitarti dėl kylančių problemų sprendimo. Pagrindinės bendravimo ir bendradarbiavimo su tėvais formos yra klasės mokinių tėvų susirinkimai, individualūs susitikimai su mokinių tėvais. Mokinių tėvai kviečiami į asmeninius pokalbius dėl jų vaikų mokymo (si) ir pažangos, individualaus mokymosi plano sudarymo, pamokų lankomumo, elgesio problemų, mokymo sutarčių pasirašymo (mokinys-tėvai-klasės vadovas). Gimnazijoje organizuojami tradiciniai gimnazijos renginiai, kuriuose dalyvauja visa gimnazijos bendruomenė.

Modernizuojant ugdymo procesą ir gerinant materialinę bazę, įgytos naujos mokymo priemonės, vadovėliai, programinė grožinė literatūra. Trūksta mokymo priemonių specialiųjų poreikių turintiems mokiniams. Siekdama šiuolaikiškai organizuoti ugdymo procesą gimnazija nuolat gerina savo IKT bazę, mokytojai kelia savo IT kvalifikaciją. Visuose mokomuosiuose kabinetuose yra įrengtos kompiuterizuotos mokytojų darbo vietos su projektoriais ir interaktyvūs ekranai. Kabinetai jaukūs, estetiški, tačiau daugumoje kabinetų suolai ir stalai tradiciniai, sunkūs, kurie nėra pritaikyti patogiam ir greitam erdvių, sėdėjimo vietų perorganizavimui. Gimnazijos bei jos ikimokyklinio ir priešmokyklinio ugdymo skyriaus lauko teritorija ir gimnazijos pirmas aukštas stebimi vaizdo kameromis.

Informacija apie mokinio ugdymą(si) pateikiama per elektroninį „Mano“ dienyną. Gimnazijos veiklos, viešinamos ne tik internetinėje svetainėje, bet ir socialinio tinklo Facebook paskyroje, prisideda prie gero švietimo įstaigos įvaizdžio formavimo, skatina bendravimą ir bendradarbiavimą su vietos bendruomene, kitomis įstaigomis ir mokyklomis.

# III SKYRIUS VEIKLOS REZULTATAS

**Informacija apie PUPP rezultatus.**

|  |  |  |
| --- | --- | --- |
| Dalykai | Įvertinimų vidurkis 2022 m. | Įvertinimų vidurkis 2023 m. |
| Lietuvių kalba ir literatūra | 4,33 | 4,25 |
| Gimtoji kalba (lenkų) | 5,11 | 5 |
| Matematika | 4,8 | 4,5 |

# Informacija apie VBE rezultatus.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2021 m.** | Matematika | Biologija | Lietuvių kalba ir literatūra | Rusų k. | Chemija | Anglų k | IT | IŠ VISO |
| Pasirinkimas | 2 | 1 | 3 | 5 | 1 | 3 | 1 | 16 |
| Pasirinkimas proc. | 40% | 20% | 60% | 100% | 20% | 60% | 20% |  |
| Išlaikė | 2 | 1 | 3 | 5 | 1 | 3 | 1 | 16 |
| Patenkinama s | 1 |  | 1 |  | 1 |  |  | 3 |
| Pagrindinis | 1 | 1 | 1 | 1 |  | 3 | 1 | 8 |
| Aukštesnysis |  |  | 1 | 4 |  |  |  | 5 |
| Vidurkis | 41,5 | 54 | 61,7 | 94,2 | 27 | 48,3 | 71 | 56,81 |
| **2023 m.** |  |  |  |  |  |  |  |  |
| Pasirinkimas | 3 | 1 | 3 | 7 | 1 | 4 | 1 | 20 |
| Pasirinkimas proc. | 42,7% | 14,3% | 42,9% | 100% | 14,3% | 57,1% | 14,3% |  |
| Išlaikė | 2 | 1 | 2 | 7 | 1 | 4 | 1 | 18 |
| Patenkinama s |  |  |  |  |  |  |  |  |
| Pagrindinis |  |  | 2 | 2 | 1 |  |  | 5 |
| Aukštesnysis |  | 1 |  | 5 |  |  | 1 | 7 |
| Vidurkis | 42,7 | 86 | 33 | 94,2 | 75 | 36,3 | 93 | 65,74 |

Gimnazijos veiklos kokybės įsivertinimas buvo atliktas vadovaujantis ,,Mokyklos, įgyvendinančios bendrojo ugdymo programas, veiklos kokybės įsivertinimo metodika” (2016 m.).

Gimnazijos veiklos kokybės įsivertinimo darbo grupė apibrėžė pasirinktos įsivertinimo srities 1. **Rezultatai,** 1. 1. temos **Asmenybės branda,** 1.1.1.rodiklo **Asmenybės tapsmas** tikslus ir siekė išsiaiškinti, ar mokiniai suvokia savo asmenybę ir jaučia savivertę, kiek yra socialūs, ar planuoja savo gyvenimą, kelia sau artimesnius ir tolimesnius uždavinius.

*Gimnazijos stiprieji veiklos aspektai:*

Dauguma mokytojų, mokinių ir jų tėvai, teigia, kad mokiniai suvokia savo asmenybės unikalumą, žino savo gabumus ir polinkius. Dauguma moka įsivertinti savo asmeninę kompetenciją.

Dažnai mokinai pasitiki savo jėgomis, moka mokytis, žino, ką turi išmokti. Dauguma mokinių prisiima atsakomybę už savo mokymosi rezultatus.

Dažnai mokiniai priima pagrįstą kritiką, randa išeitį iš keblių situacijų.

Dauguma mokinių yra savarankiški ir geba ramiai spręsti konfliktus, nepasiduoda blogai įtakai ir įpročiams.

Dauguma mokinių moka sveikai gyventi, gerai sekasi bendrauti su bendraamžiais, su mokytojais, mokiniams patinka ir sekasi dirbti vienoje grupėje su klasės draugais. Bet nelabai sekasi vadovauti grupei.

Dauguma mokinių priima atsakomybę už savo elgesį, moka taikiai spręsti konfliktus.

*Tobulintini gimnazijos veiklos aspektai:*

Dauguma mokinių nedalyvauja savanorystės veikloje, nesidomi politiniais įvykiais, mažai domisi kultūriniais įvykiais.

Dauguma mokinių nežino, ką norėtų veikti tolesniame savo gyvenime, nežino, kokią profesiją pasirinkti.

Dauguma mokinių nežino, kur norėtų mokytis baigę mokyklą. Sunkiai geba pasirinkti ugdymosi sritį ir dalykus, bet daugumai pasirinkti padeda mokytojai ir tėvai.

# PASIŪLYMAI:

1. Per gyvenimo įgūdžių, visuomeninio ugdymo pamokas, karjeros ugdymo užsiėmimuose, klasės valandėlėse, mokinių išvykų metu skatinti mokinius, kad projektuotų asmeninį gyvenimą, keltų tikslus ir siektų juos įgyvendinti.
2. Klasės vadovams, karjeros specialistams organizuoti 2-3 susitikimus su įvairių profesijų atstovais.
3. Per mokslo metus karjeros specialistams 2 kartus organizuoti karjeros dienas (išvykas į įvairias įstaigas).
4. Užsiėmimuose su socialine pedagoge, klasės valandėlėse, gyvenimo įgūdžių pamokose mokyti mokinius konstruktyviai spręsti konfliktus ir prisiimti atsakomybę už savo veiksmus.
5. Visų dalykų pamokose taikyti mokymą porose, grupėse ir kitose bendrose veiklose.
6. Per istorijos, pilietiškumo, geografijos, visuomeninio ugdymo pamokas mokytojams ir klasės vadovams organizuoti mokinių išvykas į įvairias viešąsias ir valstybines įstaigas.
7. Mokyklos administracijai organizuoti susitikimus su politikais.
8. Per klasės valandėles nuolat supažindinti mokinius su įvairiais politiniais ir visuomeniniais įvykiais.
9. Klasių vadovams, dalykų mokytojams organizuoti įvairiais gerumo akcijas, per kurias mokiniai turėtų galimybę prisidėti prie bendruomenės gerovės kūrimo.
10. Mokyklos administracijai, klasės vadovams, mokytojams dalykininkams pagal galimybes organizuoti daugiau išvykų į įvairius kultūrinius renginius.
11. Sudaryti galimybę I g-IVg kl. mokiniams individualiai konsultuotis su karjeros specialistu dėl tikslingo ir pagrįsto ugdymosi srities ar dalykų pasirinkimo derinant ugdymąsi su tolesniais mokymosi siekiais ir karjeros planavimu.

# SSGG ANALIZĖS SUVESTINĖ 2023 m.

|  |  |
| --- | --- |
| **Stipriosios pusės** | **Silpnosios pusės** |
| 1. Gimnazijoje dirba patyrę ir kvalifikuoti mokytojai.
2. Tenkinami mokinių ugdymosi poreikiai (neformalusis ugdymas, darbas su sunkumų turinčiais mokiniais, mokytojų konsultacijos, mokytojo padėjėjo pagalba).
3. Demokratiškai priimami sprendimai gimnazijos veiklos klausimais.
4. Nuolat kuriama saugi ir jauki gimnazijos aplinka, įrengta universali sporto aikštelė, atnaujinta gimnazijos sporto salė, renovuotas gimnazijos pastatas.
5. Racionaliai naudojami finansiniai ištekliai, sukaupta gera materialinė bazė, visos mokytojų darbo vietos yra kompiuterizuotos, yra prieiga prie interneto, padidinta interneto sparta.
6. Užtikrintas mokinių, vaikų iš ikimokyklinio ir priešmokyklinio ugdymo skyriaus pavėžėjimas. Gimnazija turi mokyklinį autobusiuką ir bendradarbiauja su Šalčininkų autobusų parku.
7. Organizuojamos pamokos kitoje aplinkoje už mokyklos ribų.
8. Efektyviai sprendžiamos mokinių elgesio problemos.
9. Informacijos sklaida apie gimnazijos veiklą bei pasiekimus elektroninėje erdvėje.
 | 1. Nepakankama dalies mokinių mokymosi motyvacija, atsakomybės ir savarankiškumo stoka. Prastėjantys gimnazijos Nacionalinio mokinių pasiekimų patikrinimų, PUPP rezultatai.
2. Nepakankamos mokytojų kompetencijos mokymo medžiagai darbui su specialiųjų poreikių mokiniais parengti.
3. Trūksta švietimo pagalbos specialistų: logopedo, psichologo. Didelis gimnazijos atstumas nuo rajono centro, kur mokiniams galėtų būti teikiama PPT švietimo pagalbos specialistų pagalba. Soc. remtinos šeimos neturi galimybės savo vaikų sistemingai vežioti pas švietimo pagalbos specialistus.
4. Mažėjantis tėvų bendradarbiavimo su gimnazija rezultatyvumas.
5. Nesukauptos kompiuterinės technikos, kurią, reikalui esant, galima panaudoti nuotoliniam mokymui, atsargos.
6. Ikimokyklinio ir priešmokyklinio ugdymo skyriuje trūksta kokybiškų IKT priemonių.
7. Dirbant pagal atnaujintas programas mokymo priemonių trūkumas: vadovėlių, STEAM ugdymui: konstruktorių, laboratorinės įrangos, robotų. SUP vaikams trūksta edukacinių priemonių.
 |
| **Galimybės** | **Grėsmės** |
| 1. Mokytojų kvalifikacijos kėlimas kursuose, mokymuose. Mokytojų, mokytojo padėjėjų kompetencijų tobulinimas.
2. Ugdymo turinio individualizavimas, diferencijavimas, pasitelkiant kuo įvairesnius mokymo būdus, formas, stilius, edukacines aplinkas, Microsoft virtualiosios mokymosi aplinkos panaudojimas.
3. Įvairių mokomųjų dalykų mokytojų bendradarbiavimo, siekiant individualios mokinių mokymosi pažangos, stiprinimas.
4. Visų bendruomenės narių (mokinių, tėvų, mokytojų) bendradarbiavimo gerinimas, atvirumas dialogui, susitarimams.
5. Aktyvi gerosios patirties sklaida tarp gimnazijos mokytojų.
6. Papildomos (1,2 proc. pajamų mokesčio) lėšos.
7. . Bendradarbiavimas su užsienio ir socialiniais partneriais.
 | 1. Mažėjant mokinių skaičiui, mažės mokytojų darbo krūvis, klasės jungiamos, prastės ugdymo kokybė.
2. Socialinės problemos: daugėja mokinių, turinčių specialiųjų ugdymosi poreikių.
3. Esant pakankamai dideliam skaičiui mokinių, turinčių specialiųjų ugdymosi poreikių, gali blogėti ugdymo kokybė dėl švietimo pagalbos specialistų trūkumo.
4. Išorinių socialinių negerovių skverbimasis.
 |

**Vizija**

**Gimnazijos bendruomenė** yra atvira, šiuolaikinė, nebijanti iššūkių ir naujovių ugdymo įstaiga, tenkinanti įvairių gebėjimų mokinių poreikius bei siekianti kiekvieno bendruomenės nario pažangos, teikianti kokybišką išsilavinimą, organizuojanti įvairią neformaliojo ugdymo ir popamokinę veiklą bei užtikrinanti vaiko saugumą.

# Misija

**Gimnazija** teikia kokybišką ikimokyklinį, priešmokyklinį ugdymą, pradinį, pagrindinį ir vidurinį išsilavinimą lenkų dėstoma kalba, ugdo dalykines ir bendrąsias kompetencijas, puoselėja savo krašto tradicijas ir kultūrą.

# Vertybės

## Pagarba sau ir kitiems. Geranoriškumas

Būti supratingam savo ir kitų poreikiams, įsitikinimams ir jausmams. Būti rūpestingam ir atidžiam aplinkiniams.

## Atsakingumas ir sąžiningumas

Įsipareigojimų ir įpareigojimų vykdymas; atsakomybė už savo veiksmus, aktyvus rūpinimasis ne tik savimi, bet ir savo aplinka, bendruomene. Atsakingas požiūris į darbą, gebėjimas įvertinti savo poelgius ir veiklą pagal etikos normas.

## Bendruomeniškumas

Siekis ir gebėjimas susitelkti, bendradarbiauti, padėti kitiems sprendžiant dabarties problemas ir kuriant ateitį.

# Filosofija

Šiandien reikia mokytis to, ką reikės pažinti rytoj, kad gebėtume gyventi poryt.

# IV SKYRIUS

**STRATEGINIO PLANO ĮGYVENDINIMO PRIEMONĖS**

|  |
| --- |
| **Tikslas 1. Ugdymo(si) kokybės gerinimas.** |
| **Uždavinys: 1.1. Diegti atnaujintas bendrąsias ugdymo programas.** |
| **Eil. Nr.** | **Priemonė** | **Laukiamas rezultatas** | **Įgyvendinimo laikotarpis** | **Atsakingi** | **Finansavimo šaltiniai, lėšos** |
| 1.1.1. | Diegti atnaujintas bendrąsias ugdymo programas. | 100 proc. mokytojų parengs dalyko ilgalaikius planus 2023-2024 m. m. 1, 3, 5, 7,Ig, IIIg kl.100 proc. mokytojų parengs dalyko ilgalaikius planus 2024-2025 m. m. 2, 4,6, 8, IIg, IVg kl. | 2023-2025 | Direktoriaus pavaduotojas ugdymui,MG pirmininkai, pedagogai | Žmogiškieji ištekliai |
| 1.1.2. | Organizuoti kvalifikacijos tobulinimo renginius pedagogams. | Mokytojai gilins pamokos planavimo pagal UTA žinias ir gebėjimus, kurs sąlygas kiekvienam mokiniui pasiekti aukštesnius rezultatus, suteikiant tvirtus ir tvarius žinių pagrindus, dalykų turiniu ugdant kompetencijas. | 2024-2026 | Administracija | Mokymo lėšos, skirtos kvalifikacijos tobulinimui |
| 1.1.3. | Skleisti gerąją patirtį įgyvendinant ugdymo turinio atnaujinimą. | Kartą per metus mokytojai dalinsis darbo su atnaujintomis ugdymo programomis patirtimi. | 2024-2026 | MG pirmininkai, pedagogai | Žmogiškieji ištekliai |
| **Uždavinys: 1.2. Tobulinti pamokos vadybą.** |

|  |
| --- |
|  |
| 1.2.1. | Tirti ir analizuoti mokinių mokymosi poreikius. | Nuosekliai ir kryptingai kasmet bus vykdomi skirtingų koncentrų mokinių mokymosi poreikių ir stilių tyrimai, rezultatai analizuojami, pristatomi mokytojų bendruomenei. | 2024-2026 | Direktoriaus pavaduotojas ugdymui, socialinis pedagogas | Žmogiškieji ištekliai |
| 1.2.2. | Pamokose diferencijuoti ir individualizuoti mokymosi veiklas pagal mokinių gebėjimus, pasiekimus, vyraujantį mokymosi stilių. | Numatys ir parengs skirtingas užduotis ir veiklas skirtingų gebėjimų ir poreikių mokiniams ar jų grupėms. | 2024-2026 | Pedagogai | Žmogiškieji ištekliai |
| 1.2.3. | Planuoti ir vesti integruotas pamokas ir projektus | Mokytojai bendradarbiaus ir ilgalaikiuose planuose kasmet numatys dalykų integraciją ir projektų dienas. | 2024-2026 | Direktoriaus pavaduotojas ugdymui, pedagogai | Žmogiškieji ištekliai, mokymo lėšos |
| 1.2.4. | Suplanuoti ir organizuoti pamokas netradicinėse edukacinėse aplinkose, gimnazijos teritorijoje. | Mokytojai pamokose pritaikys pagrindinius ugdymo veiklos elementus: mokymo turinį, mokymosi metodus, vertinimo būdus. Numatys skirtingas užduotis ir veiklas skirtingų gebėjimų mokiniams ar jų grupėms.Mokiniai išrinks veiklas pagal savo galimybes, dirbs poromis arba mažose grupėse. Mokiniai išmoks įsivertinti ir įvertinti kitų darbo rezultatus. | 2024-2026 | Direktoriaus pavaduotojas ugdymui, klasių vadovai, pedagogai | Mokymo lėšos, žmogiškieji ištekliai, kultūros paso lėšos |
|  | Plėtoti karjeros ugdymo veiklas, siekiant padėti mokiniams tikslingiau planuoti | Karjeros specialistas ir/ar klasės vadovas užsiėmimuose, klasės | 2024-2026 | Karjeros specialistas, klasių | Žmogiškieji ištekliai, mokymo lėšos |

|  |  |  |  |  |  |
| --- | --- | --- | --- | --- | --- |
| 1.2.5. | savo ateitį ir ugdytis kintančioje darbo rinkoje reikalingas kompetencijas. | valandėlėse, mokinių išvykų metu skatins mokinius, kad projektuotų savo asmeninį gyvenimą, keltų tikslus ir siektų juos įgyvendinti.Karjeros specialistas per metus organizuos 2-3 susitikimus su įvairių profesijų atstovais. Per mokslo metus 2 kartus organizuoti karjeros išvykas į įvairias darbo įstaigas. |  | vadovai |  |
| **Uždavinys: 1.3. Stiprinti mokinių pasiekimų ir pažangos vertinimą ir įsivertinimą.** |
| 1.3.1. | Atnaujinti mokinių pasiekimų ir pažangos vertinimo tvarkos aprašą. | Siekiant užtikrinti mokyklos ir atskirų mokomųjų dalykų dermę, vieną kartą per metus bus peržiūrimas ir reikalui esant redaguojamas mokinių pasekimų ir pažangos vertinimo aprašas. | 2024-2026 | Direktoriaus pavaduotojas ugdymui,MG pirmininkai, pedagogai | Žmogiškieji ištekliai, mokymo lėšos |
| 1.3.2. | Vykdyti ir analizuoti klasių ir individualią mokinių mokymosi pažangos stebėseną. | Mokytojai taikys veiksmingus išmokimo, pažangos stebėjimo ir patikrinimo būdus. Vertinant remiamasi konkrečiais kriterijais. Mokinių pažanga ir pasiekimai bus vertinami visapusiškai: žinios, supratimas, gebėjimai, įgūdžiai, kompetencijos. | 2024-2026 | Direktoriaus pavaduotojas ugdymui, pedagogai | Žmogiškieji ištekliai, mokymo lėšos |
| 1.3.3. | Sukurti mokytojų, dirbančių toje pačioje klasėje, darbo grupes mokinių pažangos ir pasiekimams aptarti ir ugdymo | Vieną kartą prieš trimestrą, pusmetį mokytojai su direktoriaus pavaduotoja organizuos susirinkimus ir | 2024-2026 | Direktoriaus pavaduotojas ugdymui, klasių vadovai, pedagogai | Žmogiškieji ištekliai |

|  |  |  |  |  |  |
| --- | --- | --- | --- | --- | --- |
|  | problemoms spręsti. | aptars kiekvieno mokinio pasiekimus ir pažangą, suderins savo veiksmus ir reikalavimus. |  |  |  |
| **Uždavinys: 1.4. SUP mokiniams teikti savalaikę pagalbą ir tobulinti šiuolaikinę pamoką įtraukiant mokinius į veiklas.** |
| 1.4.1. | Panaudoti ugdymo plano galimybes skirtingų poreikių ir gebėjimų mokinių ugdymui. | Gerės SUP mokinių ugdymosi kokybė, mokymosimotyvacija. SUP mokiniai pasijaus priimti, saugūs irlygiateisiai mokydamiesidrauge su kitais ir iš kitų, ugdydamiesi bendravimo, bendradarbiavimo, patirdami atradimo džiaugsmą ir teigiamas emocijas. | 2024-2026 | Direktoriaus pavaduotojas ugdymui,MG pirmininkai, klasių vadovai, pedagogai, pagalbos mokiniui specialistai | Žmogiškieji ištekliai |
| 1.4.2. | Sistemingai analizuoti mokinių ugdymosi poreikius ir teikti savalaikę pagalbą. | Kasmet bus vykdoma mokytojų, mokinių ir tėvų apklausa dėl švietimo pagalbos organizavimo mokiniams. Bus teikiama savalaikė pagalba. | 2024-2026 | Direktoriaus pavaduotojas ugdymui,VGK | Žmogiškieji ištekliai |
| 1.4.3. | Teikti mokiniams švietimo pagalbą. | Laiku identifikuoti mokinio mokymosi ir elgesio sunkumai bei suteikta kvalifikuota pagalba. Didės mokinių mokymosi motyvacija, pažangumas. | 2024-2026 | Direktoriaus pavaduotojas ugdymui, VGK, pedagogai | Žmogiškieji ištekliai |
| **Tikslas 2. Plėtoti inovatyvią ir saugią ugdymosi aplinką, užtikrinančią prasmingas patirtis, tobulėjimą ir asmenybės ūgtį kiekvienam mokiniui.** |

|  |
| --- |
|  |
| **Uždavinys: 2.1. Mokymą(si) skatinančios aplinkos gerinimas.** |
| 2.1.1. | Užtikrinti gimnazijos materialinės bazės turtinimą, atsižvelgiant į atnaujinto ugdymo turinio ir įtraukiojo ugdymo principų įgyvendinimą. | Mokytojams ir kitiems pedagoginiams darbuotojams sudarytos tinkamos sąlygos UTA įgyvendinimui. | 2024-2026 | Direktorius, ūkvedės | Mokymo lėšos, savivaldybės lėšos, paramos lėšos |
| 2.1.2. | Turtinti gimnazijos edukacines aplinkas STEAM ugdymui. | Mokiniai patyriminiu būdu praktiškai išbandys veiklas, kurios didins mokymosi motyvaciją, gerins savęs pažinimo sąlygas.Dalyvavimas STEAM veiklose išugdys kūrybinio mąstymo kompetencijas. | 2024-2026 | Direktorius, direktoriaus pavaduotojas ugdymui, ūkvedės | Mokymo lėšos, savivaldybės lėšos, paramos lėšos |
| 2.1.3. | Diegti skaitmenizuotą ugdymo turinį. | Ugdymo procese bus pateikiamas šiuolaikiškas, mokinių motyvaciją, kūrybiškumą, kritinį mąstymą skatinantis ugdymo turinys. | 2024-2026 | Direktorius, IT mokytojai | Mokymo lėšos, savivaldybės lėšos |
| **Uždavinys: 2.2. Stiprinti emocinį saugumą, socialinę bei pilietinę atsakomybę ir bendradarbiavimą.** |
| 2.2.1. | Bendruomenės narių socialinių emocinių poreikių tyrimas ir rezultatų panaudojimas mokyklos veiklos kokybės gerinimui. | Tyrimo vykdymas siekiant nustatyti bendruomenės narių nuomonę dėl savijautos gimnazijoje. Atlikus tyrimą, ne mažiau kaip 85 proc. bendruomenės narių savijautą gimnazijoje vertins gerai ir labai gerai. | 2024-2026 | Direktoriaus pavaduotojas ugdymui, pagalbos mokiniui specialistai. | Žmogiškieji ištekliai, mokymo lėšos |
| 2.2.2. | Dalyvauti Lions Quest prevencijos, socializacijos, sveikatos stiprinimo | Kasmet mokykla įtrauks mokytojus, mokinius ir tėvus į 2 programas, projektus ar | 2024-2026 | Direktoriaus pavaduotojas ugdymui, pagalbos mokiniui specialistai, | Žmogiškieji ištekliai, mokymo lėšos |

|  |  |  |  |  |  |
| --- | --- | --- | --- | --- | --- |
|  | programose, projektuose, renginiuose. | renginius prevencijos, socializacijos, sveikatos stiprinimo klausimais. Padidės mokinių pasitikėjimas, pagerės socializacija, sumažės patyčių atvejų. Pagerės gimnazijos bendruomenėsnarių emocinė ir fizinė sveikata. |  | klasių vadovai |  |

**V SKYRIUS**

**STATEGINIO PLANO ĮGYVENDINIMAS IR STEBĖSENA**

Siekiant sėkmingai įgyvendinti gimnazijos strateginiame plane numatytas priemones nuolat vykdoma gimnazijos veiklos stebėsena ir analizė, atliekamas vertinimas, vykdoma strategijos idėjų sklaida gimnazijos bendruomenėje.

Strateginio planavimo grupė pristato strateginį planą gimnazijos bendruomenei. Tokiu būdu visuomenė turi galimybę stebėti, vertinti, kaip įgyvendinami strateginiai tikslai, ir teikti siūlymus bei pageidavimus.

Gimnazijos taryba stebi ir vertina, kaip gimnazijoje įgyvendinami strateginiai tikslai, vykdomi uždaviniai, analizuoja vykdomų priemonių efektyvumą. Remdamasi analize inicijuoja strateginio plano koregavimą.

Strateginio planavimo grupė gruodžio – sausio mėnesiais vykdo praeitų metų strateginio plano įgyvendinimo rezultatų vertinimą.

Ataskaita pateikiama gimnazijos bendruomenei susirinkime.